Vízi Kultúrház - Kisbodak

Vízi szemétszedés
2025-10-12 08:00 - 17:00 UTC
Vízi szemétszedést tartunk Kisbodakon, október 12-én, vasárnap, ahová minden Szigetköz és természetszerető embert várunk!A túra során a kisbodaki ágrendszer területén szedjük a szemetet, különösen koncentrálva a kényes, eldugottabb területekre. Kenukkal, családi csónakokkal túrázunk, érdemes kettesével szerveződni, így van hely a hulladéknak is a hajókban.

Találkozó: 2025 október 12., 08:00 Kisbodak, Vízi Kultúrház.Jöhettek parton, vízen egyaránt, kinek mihez van kedve. Kesztyűt, zsákot és kenukat + felszerelést biztosítunk! Igény esetén nagy családi csónakkal is mehetünk, így a program gyermekbarát!

Évszaknak és időjárásnak megfelelő ruhát, váltóruhát, szendvicset, vizet hozzatok magatokkal, a program végén mi egy tábori ebéddel várunk Benneteket a munka után! (legyen nálatok egy nem eldobható mélytányér és kanál, amit az ebéd után hazavisztek)

A program INGYENES, de kötelező regisztrációhoz kötött…

Regisztráció: vizikulturhaz@kisbodak.hu

Helyszíni jelentkezésre nincs lehetőség! Kérünk egy nevet, létszámot, hogy mennyien jönnétek és egy elérhetőséget.

Szigetköz Jártassági - Tavaszébresztő kék séta vízen és szárazon
2026-03-22 08:00 - 17:00
Tavaszébresztő természetjárás az Erdők és Vizek Napján – és az ártér ébredése. Az évad nyitó sétája és vízitúrája a kisbodaki ártérben. Az élővilág ébredése, madárvonulás és rügyfakadás megfigyelése.

Március végén a Szigetköz már ébredezik: a fák rügyeznek, a vízparti világ pedig ilyenkor a legtisztább. Kisbodak az egyik legjobb választás egy félnapos „kiszabaduláshoz”, mert minden egy helyen van.

🛶 1. Szigetköz Jártassági: „Kisbodaki Erdő és Víz Családi Nap”

2026 március 22., vasárnap

A PROGRAM INGYENES.

Információ: vizikulturhaz@kisbodak.hu

JELENTKEZÉS

Találkozó: 10:00 (gátőrház)

10:30– 12:30 | Evezés a „tükörvizen” – irány az rejtett ágak erdeje…

Ilyenkor a víz még hideg, de a nádasok már élettel telik. Indulás a kisbodaki kikötőből családi csónakokkal

Útvonal: Egy könnyű kör a Bodaki-ágrendszerben. Mivel nincs nagy sodrás, gyerekekkel is biztonságos. Családi csónakokkal megyünk, mindegyikhez saját kormányost és biztonsági felszerelést adunk!

4 generációs program SŐT házikedvenc is jöhet!

Látnivalók: Keressétek a hódvárakat és a visszatérő szürke gémeket!

Tipp: Rétegesen öltözzetek, a vízen mindig 2-3 fokkal hűvösebbnek tűnik az idő.

Nem szeretnél evezni? Akkor amíg tart a vízitúra, sétálunk egy kényelmeset az ártéri erdőben…

12:30 | Közös séta a Szent-Kristóf hídhoz

Vízitúra után mozgassátok át a lábaitokat egy rövid sétával a gáton és az ártéri erdőben.

13:30 – 15:30 | A Villám-Bográcsozás

Babcsuszkót készítünk. Ez egy tradicionális vegetáriánus szigetközi étel, jól illeszkedik a böjti időszakhoz.

Helyszín: Gátőrház udvara

Logisztika: Nincs rá szükség, csillagtúra, parkolni lehet a Gátőrház udvarán.

Hangulat: Amíg rotyog a bogrács, mehet egy gyors tollaslabda vagy frizbi a kertben.

🎒 Mit hozzatok magatokkal?

TárgyMiért fontos?Váltóruha, eső elleni védelem, napszemüveg.Ha az evezésnél véletlenül „vizes kaland” történne. A napszemüveg pedig hátha kell…Ha sétálnál, megfelelő cipőLehet sár, hó, fagy, figyeljétek az időjárást!Ülőpárna/PlédA csónakban a padok és a föld még hidegek lehetnek márciusban. Jól jön!Tányér és kanálEvés után meleg vízben elmosogathatjátok. Nem használunk műanyag eldobhatós tányérokat!Termosz teaAz evezés és bográcsozás mellé is a legjobb lélekmelegítő.

Szigetköz Jártassági Tanfolyam - a madarak nyomában vízen és szárazon
2026-04-18 10:00 - 15:00
🛶 Szárnyaljunk együtt a Szigetközben! – Következő Vízi Jártassági Tanfolyamunk.

Téma: a Szigetköz madárvilága 🌿🦆

A program ingyenes.

Az első alkalom sikere után nem is állunk meg! Gőzerővel készülünk a következő alkalomra, ahol a fókuszt a Szigetköz madárvilágára helyezzük.

Ki lehetne hitelesebb vezetőnk ezen az úton, mint a madarak jóbarátja, Ligmond Jani? Jani nemcsak ismeri a rejtett fészkeket és a legritkább fajokat, de olyan szenvedéllyel mesél róluk, ami mindenkit magával ragad. Ha szeretnél többet tudni arról, ki suhan el a kajakod mellett, vagy kit hallasz a nádas mélyéről, itt a helyed!

📍 Helyszín: Kisbodak⏰ Időpont: 2026. április 18, szombat.📅 A program részletei (Április 18.):

Találkozó: 10:00, Kisbodak, Vízi Kultúrház

Vízi kaland: Rövid, de tartalmas evezés Kisbodak vadregényes ágrendszerében, fókuszban a tavaszi madárvonulás és fészkelés. 🚣‍♂️

Séta: Felfedezzük Kisbodak rejtett kincseit és gyönyörű utcáit gyalogszerrel is, madarakat figyelve 🚶‍♀️

Gasztronómiai koronázás: A nap végét közös bográcsozással koronázzuk 🍲✨

Minden adott a tökéletes naphoz: szakértelem, természet, jó társaság és mennyei ízek.

Hozzatok magatokkal: nap és eső elleni védelmet, váltóruhát, váltócipőt, termoszban teát vagy vizet, szendvicset, csokit, a közös bográcsozáshoz pedig elmosogatható tányért és kanalat!

Jelentkezz időben, mert a létszám limitált, hogy a madarakat se zavarjuk és a hangulat is családias maradjon! 📝

Jelentkezés: vizikulturhaz@kisbodak.hu
